**Ogres novada pašvaldības saistošo noteikumu Nr.35/2021 “Par sociālās palīdzības pabalstiem” paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Projekta nepieciešamības pamatojums | Saskaņā ar Administratīvo teritoriju un apdzīvoto vietu likuma pārejas noteikumu 17. punktu, 2021. gada pašvaldību vēlēšanās ievēlētā novada dome izvērtē bijušo novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus.  Jaunizveidotā Ogres novadā šobrīd ir spēkā šādi saistošie noteikumi vai to punkti par sociālās palīdzības pabalstiem (turpmāk – sociālās palīdzības pabalsti), kas ir izvērtējami:   * 1. Ogres novada pašvaldības 2017. gada 21. decembra saistošo noteikumu Nr. 26/2017 "Par sociālās palīdzības un citiem pabalstiem Ogres novadā" 6.1., 6.2.1. – 6.2.6., 6.2.8. apakšpunkti, III. – XI. un XIII. nodaļa;   2. Ikšķiles novada pašvaldības 2020. gada 25.marta saistošie noteikumi Nr. 6/2020 „Pašvaldības sociālie pabalsti Ikšķiles novada iedzīvotājiem";   3. Ikšķiles novada pašvaldības 2020. gada 26. februāra saistošo noteikumu Nr. 2/2020 „Pašvaldības sociālie pakalpojumi Ikšķiles novada iedzīvotājiem" 6.9. apakšpunkts un XII. nodaļa “Pakalpojumi sociālās rehabilitācijas plāna ietvaros”;   4. Ķeguma novada pašvaldības 2021. gada 10. marta saistošie noteikumi Nr. KND1-6/21/5 “Par sociālās palīdzības pabalstiem”;   5. Ķeguma novada pašvaldības 2018. gada 14. februāra saistošo noteikumu Nr. KND1-6/18/4 “Ķeguma novada pašvaldības sniegto sociālo pakalpojumu saņemšanas un samaksas kārtība” 42. punkts;   6. Ķeguma novada pašvaldības 2019. gada 4. septembra saistošo noteikumu Nr. KND1-6/19/11 “Par Ķeguma novada pašvaldības brīvprātīgās iniciatīvas pabalstiem” 5.2. un 5.3. apakšpunkts, III. nodaļa “Pabalsts bērna izglītībai un audzināšanai” un IV. nodaļa “Pabalsts dokumentu sakārtošanai”;   7. Lielvārdes novada pašvaldības 2015. gada 28. oktobra saistošie noteikumi Nr.19 “Par Lielvārdes novada pašvaldības sociālajiem pabalstiem";   8. Lielvārdes novada pašvaldības 2015. gada 28. oktobra saistošo noteikumu Nr. 20 “Par pabalstiem Lielvārdes novadā” 8.5. apakšpunkts un 13. punkts,   (turpmāk visi kopā – spēkā esošie saistošie noteikumi).  Likuma “Par pašvaldībām” 15. panta pirmās daļas 7. punkts noteic, ka viena no pašvaldības funkcijām ir nodrošināt iedzīvotājiem sociālo palīdzību (sociālo aprūpi) (sociālā palīdzība maznodrošinātām ģimenēm un sociāli mazaizsargātām personām, veco ļaužu nodrošināšana ar vietām pansionātos, bāreņu un bez vecāku gādības palikušo bērnu nodrošināšana ar vietām mācību un audzināšanas iestādēs, bezpajumtnieku nodrošināšana ar naktsmītni u.c.).  Līdz ar to jaunievēlētai Ogres novada pašvaldības domei ir jāizvērtē spēkā esošie saistošie noteikumi un tai ir jāpieņem jaunus saistošos noteikumus par sociālās palīdzības pabalstu noteikšanu, kas attieksies uz visu jaunizveidotā Ogres novada teritoriju.  Pieņemot saistošos noteikumus par sociālās palīdzības pabalstu noteikšanu, visā jaunizveidotajā Ogres novadā tiks noteikts vienāds sociālo palīdzības pabalstu apmērs apmērs un to saņemšanas kritēriji. |
| 1. Īss projekta satura izklāsts | Saistošo noteikumu projekts nosaka Ogres novada pašvaldības (turpmāk – Pašvaldība) sociālās palīdzības pabalstu (turpmāk – Pabalstu) veidus un apmērus, piešķiršanas kārtību un mājsaimniecību loku, kurām ir tiesības tos saņemt, kā arī Pabalstu pieprasīšanas, piešķiršanas un izmaksas kārtību Ogres novada pašvaldībā no 2022.gada 1.janvāra.  Spēkā esošie saistošie noteikumi, kuri attiecīgi tiek piemēroti bijušo Ogres, Ikšķiles Ķeguma un Lielvārdes novadu administratīvajās teritorijās, nosaka atšķirīgus sociālās palīdzības pabalstu veidus un apmērus.  Ievērojot Ogres novada pašvaldības budžetā sociālajiem pakalpojumiem paredzētos līdzekļus, kā arī normatīvajos aktos noteikto, Ogres novada pašvaldībā būtu nosakāmi šādi pabalsti un to apmēri:   1. pamata sociālās palīdzības pabalsti, kurus piešķir pamatojoties uz materiālo resursu - ienākumu un īpašumu izvērtējumu:    1. garantētā minimālā ienākuma pabalsts – atbilstoši Ministru kabineta 2020. gada 17. decembra noteikumos Nr. 809 „Noteikumi par mājsaimniecības materiālās situācijas izvērtēšanu un sociālās palīdzības saņemšanu” un Sociālo pakalpojumu un sociālās palīdzības likuma 33. panta pirmajā daļā noteiktajam;    2. mājokļa pabalsts – atbilstoši Ministru kabineta 2020. gada 17. decembra noteikumos Nr. 809 „Noteikumi par mājsaimniecības materiālās situācijas izvērtēšanu un sociālās palīdzības saņemšanu” noteiktajam; 2. papildus sociālās palīdzības pabalsti atsevišķu izdevumu apmaksai, kurus piešķir pamatojoties uz materiālo resursu - ienākumu un īpašumu izvērtējumu:    1. pabalsts izglītības ieguves atbalstam – 50 euro bērnam kalendārajā gadā    2. pabalsts veselības aprūpei – izdevumu faktiskā apmērā, bet ne vairāk kā 150 *euro* katrai personai mājsaimniecībā kalendārajā gadā;    3. pabalsts inkontinences preču iegādei – izdevumu faktiskā apmērā, bet ne vairāk kā 100 *euro* personai kalendārajā gadā;    4. pabalsts sociālās rehabilitācijas mērķu sasniegšanai – faktisko izdevumu apmērā, bet ne vairāk kā 250 *euro* kalendārajā gadā mājsaimniecībai    5. pabalsts ar mājokļa lietošanu saistīto izdevumu parāda samaksai – līdz 50 *euro* mēnesī mājsaimniecībai;    6. vienreizējs pabalsts personām bez deklarētās dzīvesvietas – starpība starp garantētā minimālā ienākuma sliekšņu summu mājsaimniecībai un mājsaimniecības kopējiem ienākumiem, piemērojot garantētā minimālā ienākuma pabalsta aprēķina formulu    7. vienreizējs pabalsts patstāvīgās dzīves uzsākšanai pēc ilgstošas sociālās aprūpes institūcijas pakalpojuma – līdz 500 *euro*;    8. pabalsts rehabilitācijas pakalpojumiem bērniem ar invaliditāti, neizvērtējot mājsaimniecības materiālo stāvokli – ne vairāk kā 500 *euro* bērnam kalendārajā gadā; 3. Pabalsts krīzes situācijā,kurus piešķir neizvērtējot mājsaimniecības materiālo stāvokli – katastrofu gadījumos 1000 *euro* mājsaimniecībai, citos no mājsaimniecības gribas neatkarīgu apstākļu gadījumos - 250 *euro* personai.   Saistošie noteikumi par sociālās palīdzības pabalstu veidiem, apmēru un to piešķiršanas kārtību visā jaunizveidotā Ogres novada administratīvā teritorijā tiks piemēroti no 2022.gada 1.janvāra, savukārt spēkā esošie saistošie noteikumi vai to atsevišķi punkti no 2022.gada 1.janvāra zaudēs spēku. |
| 1. Informācija par plānoto projekta ietekmi uz pašvaldības budžetu | Plānots, ka 2021. gadā sociālie pabalsti tiks izmaksāti šādā apmērā ievērojot spēkā esošos saistošos noteikumus:   1. **Pabalsts garantētā minimālā ienākumu līmeņa nodrošināšanai**:    1. bijušā Ogres novada pašvaldībā 47400 *euro* apmērā;    2. bijušā Ikšķiles novada pašvaldībā 10464 euro apmērā;    3. bijušā Ķeguma novada pašvaldībā 6202 euro apmērā;    4. bijušā Lielvārdes novada pašvaldībā 30683 euro apmērā.   Kopējā summa garantētā minimālā ienākumu līmeņa pabalsta nodrošināšanai 2021.gadā plānota 94749 *euro*.  2022.gadā pabalstu garantētā minimālā ienākumu līmeņa nodrošināšanai plānots izmaksāt 104224 *euro* apmērā.  Līdz ar to, plānota budžeta izdevumu palielināšanās par 9475 *euro* gadā.   1. **Mājokļa pabalsts:**    1. bijušā Ogres novada pašvaldībā 250280 *euro* apmērā;    2. bijušā Ikšķiles novada pašvaldībā 36860 euro apmērā;    3. bijušā Ķeguma novada pašvaldībā 22200 euro apmērā;    4. bijušā Lielvārdes novada pašvaldībā 34500 euro apmērā.   Kopējā summa mājokļa pabalstam 2021.gadā plānota 343840 *euro*.  2022.gadā mājokļa pabalstu plānots izmaksāt 419762 *euro* apmērā.  Līdz ar to, plānota budžeta izdevumu palielināšanās par 75922 *euro* gadā.   1. **Pabalsts izglītības ieguves atbalstam:**    1. bijušā Ogres novada pašvaldībā 3780 *euro* apmērā, piešķirot 30 *euro* pabalstu skolēnam no trūcīgas vai maznodrošinātas mājsaimniecības;    2. bijušā Ikšķiles novada pašvaldībā 1300 euro apmērā, piešķirot 50 euro pabalstu skolēnam no trūcīgas vai maznodrošinātas mājsaimniecības;    3. bijušā Ķeguma novada pašvaldībā 700 euro apmērā, piešķirot 50 euro pabalstu skolēnam no trūcīgas mājsaimniecības;    4. bijušā Lielvārdes novada pašvaldībā 3289 euro apmērā, piešķirot 143 euro pabalstu skolēnam no trūcīgas mājsaimniecības.   Kopējā summa pabalstam izglītības ieguves atbalstam2021.gadā plānota 9069 *euro*.  2022.gadā pabalstu izglītības ieguves atbalstamplānots izmaksāt 5400 *euro* apmērā skolēniem no trūcīgām un maznodrošinātām mājsaimniecībām.  Līdz ar to, plānota budžeta izdevumu samazināšanās par 3669 *euro* gadā.   1. **Pabalsts veselības aprūpei**:    1. bijušā Ogres novada pašvaldībā 64700 *euro* apmērā, piešķirot pabalstu trūcīgām mājsaimniecībām - 100 *euro*, maznodrošinātām personām - 70 *euro*, maznodrošinātām ģimenēm – 100 *euro*;    2. bijušā Ikšķiles novada pašvaldībā 9248 euro apmērā, piešķirot pabalstu trūcīgām un maznodrošinātām mājsaimniecībām medikamentu iegādei – līdz 150 euro personai, zobu protezēšanai līdz 150 euro personai un ārstniecības izdevumu segšanai līdz 150 euro personai;    3. bijušā Ķeguma novada pašvaldībā 6000 euro apmērā, piešķirot pabalstu medicīnas izdevumu segšanai trūcīgām un maznodrošinātām mājsaimniecībām, kurās nav personas darbspējīgā vecumā - 150 euro personai, kā arī bērniem no trūcīgām vai maznodrošinātām mājsaimniecībām līdz 150,00 euro bērnam.    4. bijušā Lielvārdes novada pašvaldībā 26308 euro apmērā, piešķirot pabalstu veselības aprūpei trūcīgām mājsaimniecībām - 143 euro mājsaimniecībai, maznodrošinātām mājsaimniecībām - 75 euro mājsaimniecībai.   Kopējā summa pabalstam veselības aprūpei 2021.gadā plānota106256 *euro*.  2022.gadā pabalstu veselības aprūpeiplānots izmaksāt 188310 *euro* apmērā personām no trūcīgām un maznodrošinātām mājsaimniecībām.  Līdz ar to, plānota budžeta izdevumu palielināšanās par 82054 *euro* gadā.   1. **Pabalsts inkontinences preču iegādei:**    1. bijušā Ogres novada pašvaldībā šāds pabalsta veids nav;    2. bijušā Ikšķiles novada pašvaldībā 450 euro apmērā, piešķirot līdz 150 euro pabalstu personai no trūcīgas vai maznodrošinātas mājsaimniecības;    3. bijušā Ķeguma novada pašvaldībā šāds pabalsta veids nav;    4. bijušā Lielvārdes novada pašvaldībā 8170 euro apmērā, piešķirot 86 euro pabalstu personai ar funkcionāliem traucējumiem, nevērtējot materiālo situāciju.   Kopējā summa pabalstam inkontinences preču iegādei2021.gadā plānota 8620 *euro*.  2022.gadā pabalstu izglītības ieguves atbalstamplānots izmaksāt 20000 *euro* apmērā personām no trūcīgām un maznodrošinātām mājsaimniecībām.  Līdz ar to, plānota budžeta izdevumu palielināšanās par 11380 *euro* gadā.   1. **Pabalsts sociālās rehabilitācijas mērķu sasniegšanai:**    1. bijušā Ogres novada pašvaldībā 6814 *euro* apmērā;    2. bijušā Ikšķiles novada pašvaldībā 250 euro apmērā;    3. bijušā Ķeguma novada pašvaldībā 500 euro apmērā;    4. bijušā Lielvārdes novada pašvaldībā 894 euro apmērā.   Kopējā summa pabalstam sociālās rehabilitācijas mērķu sasniegšanai2021.gadā plānota 8458 *euro*.  2022.gadā pabalstu sociālās rehabilitācijas mērķu sasniegšanaiplānots izmaksāt 20000 *euro* apmērā trūcīgām vai maznodrošinātām mājsaimniecībām.  Līdz ar to, plānota budžeta izdevumu palielināšanās par 11542 *euro* gadā.   1. **Pabalsts ar mājokļa lietošanu saistīto izdevumu parāda apmaksai:**    1. bijušā Ogres novada pašvaldībā 5000 *euro* apmērā;    2. bijušā Ikšķiles novada pašvaldībā šāds pabalsta veids nav;    3. bijušā Ķeguma novada pašvaldībā šāds pabalsta veids nav;    4. bijušā Lielvārdes novada pašvaldībā šāds pabalsta veids nav.   Kopējā summa pabalstam ar mājokļa lietošanu saistīto izdevumu parāda apmaksai2021.gadā plānota 5000 *euro*.  2022.gadā pabalstam ar mājokļa lietošanu saistīto izdevumu parāda apmaksai plānots izmaksāt 20000 *euro* apmērā.  Līdz ar to, plānota budžeta izdevumu palielināšanās par 15000 *euro* gadā.   1. **Vienreizējs pabalsts personām bez deklarētās dzīvesvietas.**   Šāds pabalsta veids nav nevienā no šobrīd Ogres novadā ietilpstošajiem novadiem, bet to paredz Sociālo pabalstu un sociālo Sociālo pakalpojumu un sociālās palīdzības likuma 9.panta 3.1 daļa.  2022.gadā pabalstam personām bez deklarētās dzīvesvietas plānots izmaksāt 2180 *euro* apmērā, vērtējot materiālo situāciju.  Līdz ar to, plānota budžeta izdevumu palielināšanās par 2180 *euro* gadā.   1. **Vienreizējs pabalsts patstāvīgās dzīves uzsākšanai pēc ilgstošas sociālās aprūpes institūcijas pakalpojuma.**   Šāds pabalsta veids nav nevienā no šobrīd Ogres novadā ietilpstošajiem novadiem, bet, ņemot vērā Sociālo pakalpojumu un sociālās palīdzības likuma 28.panta 2. daļas otrajā punktā, 3. daļā un 3.1 daļā noteikto, konstatētā nepieciešamība šādu pabalstu ieviest, lai sniegtu materiālu atbalstu patstāvīgas dzīves uzsākšanai pēc ilgstoša sociālās aprūpes centra, aprīkojot mājokli ar sadzīves priekšmetu minimumu.  2022.gadā pabalstam patstāvīgās dzīves uzsākšanai pēc ilgstošas sociālās aprūpes institūcijas pakalpojuma plānots izmaksāt 2500 *euro* apmērā, nevērtējot personas materiālo situāciju, bet apzinot personas faktiskās vajadzības.  Līdz ar to, plānota budžeta izdevumu palielināšanās par 2500 *euro* gadā.   1. **Pabalsts rehabilitācijas pakalpojumiem bērniem ar invaliditāti:**    1. bijušā Ogres novada pašvaldībā 11880 *euro* apmērā, apmaksājot portridžas pakalpojumu 9 bērniem, nevērtējot mājsaimniecības materiālo situāciju;    2. bijušā Ikšķiles novada pašvaldībā 10000 euro apmērā, apmaksājot rehabilitācijas pakalpojumus 18 bērniem, nevērtējot mājsaimniecības materiālo situāciju;    3. bijušā Ķeguma novada pašvaldībā 700 euro apmērā, apmaksājot rehabilitācijas pakalpojumu 1 bērnam, vērtējot mājsaimniecības materiālo situāciju;    4. bijušā Lielvārdes novada pašvaldībā 2640 euro apmērā, piešķirot pabalstu 44 bērniem, nevērtējot mājsaimniecības materiālo situāciju.   Kopējā summa pabalstam rehabilitācijas pakalpojumiem bērniem ar invaliditāti2021.gadā plānota 25220*euro*.  2022.gadā pabalstam krīzes situācijā plānots izmaksāt 75000 *euro* apmērā, nevērtējot mājsaimniecības materiālo situāciju, bet apzinot bērnu ar invaliditāti faktiskās vajadzības.  Līdz ar to, plānota budžeta izdevumu palielināšanās par 49780 *euro* gadā.   1. **Pabalsts krīzes situācijā:**    1. bijušā Ogres novada pašvaldībā 6052 *euro* apmērā, piešķirot pabalstu līdz 356 *euro* mājsaimniecībai, kā arī 10000 *euro* apmērā pabalstu krīzes situācijā saistībā ar Covid-19 izplatību izsludinātās ārkārtējās situācijas dēļ;    2. bijušā Ikšķiles novada pašvaldībā 4000 euro apmērā, piešķirot pabalstu līdz 1000 euro mājsaimniecībai katastrofu gadījumos, līdz 100,00 euro mājsaimniecībai citos krīzes situācijas gadījumos;    3. bijušā Ķeguma novada pašvaldībā 9200 euro apmērā, piešķirot pabalstu līdz 854 euro mājsaimniecībai;    4. bijušā Lielvārdes novada pašvaldībā 10321 euro apmērā, piešķirot pabalstu līdz 427 euro mājsaimniecībai.   Kopējā summa pabalstam krīzes situācijā2021.gadā plānota 39573 *euro*.  2022.gadā pabalstam krīzes situācijā plānots izmaksāt 31000 *euro* apmērā.  Līdz ar to, plānotie budžeta izdevumi samazināsies par 8573 *euro* gadā. |
| 1. Informācija par plānoto projekta ietekmi uz uzņēmējdarbības vidi pašvaldības teritorijā | Neietekmē |
| 1. Informācija par administratīvajām procedūrām | Institūcija, kurā var vērsties saistošo noteikumu piemērošanā, ir Ogres novada Sociālais dienests. |
| 1. Informācija par konsultācijām ar privātpersonām | Saistošo noteikumu izstrādes procesā konsultācijas ar privātpersonām nav veiktas. |

Domes priekšsēdētājs Egils Helmanis